APROBACIÓN DEFINITIVA DA MODIFICACIÓN DA ORDENANZA MUNICIPAL DE VAOS PARA ENTRADAS DE AUTOMÓBILES E RESERVA DE ESTACIONAMENTO
ADMINISTRACIÓN LOCAL — Municipal — Ribadumia (Ordenanzas e Regulamentos, 23/01/2019)

Resultando aprobada definitivamente a “Modificación da Ordenanza Municipal de Vaos para Entrada de Automóbiles e Reserva de Estacionamento”, aprobada polo Pleno Municipal en sesión de 5 de xullo de 2018, ao non terse presentado ningunha reclamación durante o prazo de exposición pública (BOP nº 199 de 16 de outubro de 2018), faise público o texto íntegro da mesma que, coas modificacións incorporadas, é do teor literal seguinte: A presente ordenanza ten por obxecto regular a utilización polos particulares dos accesos a todo tipo de inmobles, cando sexa preciso cruzar beirarrúas e outros bens de dominio e uso público, así como o estacionamento ou parada de vehículos neses espazos, cando supoña unha especial restrición do uso que lles corresponde a todos os cidadáns. En consecuencia, e vista a competencia municipal nesta materia derivada dos artigos 4.1 a) e 25.2. a) e b) da Lei reguladora das bases do réxime local, do 2 de abril de 1985, arts.6.1 a) e 80.2. a) e b) da Lei 5/1997, do 22 de xullo, de administración local de Galicia, e arts.7, 38.4 e 68.2 do Real decreto lexislativo 339/1990, de 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial, todo iso en relación co preceptuado no art.77 do Real decreto 1372/86, de 13 de xuño, polo que se aproba o Regulamento de bens das entidades locais, a Corporación aproba a presente ordenanza.1.—Constitúe vao a utilización que fan os particulares dos accesos a todo tipo de inmobles, cando sexa preciso cruzar beirarrúas e outros bens de dominio e uso público.2.—Constitúe reserva de estacionamento ou parada de vehículos neses espazos, cando supoña un uso que trae consigo unha especial restrición do uso que lles corresponde a todos os cidadáns. Os vaos para a entrada de automóbiles en inmobles privados e as reservas de espazo nas vías públicas para o aparcamento, tendo en conta que constitúe un uso común especial dos bens de dominio público, e a teor do establecido no art.77 do Regulamento de bens das entidades locais, requiren a previa obtención de licenza municipal.1.—Os vaos poden ser de carácter permanente ou temporal, limitados estes últimos ao horario normal de traballo ou a unha parte del, podendo ser tamén nocturnos. A) Outorgarase licenza de vao permanente para acceso a inmobles durante as 24 horas do día, nos seguintes casos: B) Os vaos de carácter temporal poden ser laborais ou nocturnos. Outorgarase licenza de vao laboral para acceso a inmobles dende as 8:00 ás 22:00 horas, todos os días laborables, nos seguintes casos: O horario poderá ser ampliado ou modificado, atendendo ás circunstancias de cada actividade e logo da xustificación do interesado. Outorgarase licenza de vao nocturno para acceso a inmobles dende as 22:00 horas ás 8:00 horas, todos os días da semana nos seguintes casos: Os locais ou instalacións para as que se solicite licenza de vao permanente, laboral ou nocturno, deberán reunir, á súa vez, os requisitos establecidos no art.6 da presente ordenanza.2.—As reservas de espazo para estacionamento ou aparcamento de vehículos poden ser de carácter permanente ou temporal. A) Son reservas de carácter permanente: B) Son reservas de carácter temporal as que se outorguen para os fin seguintes: O concello reserva o dereito de fixar o horario de uso das reservas de carácter temporal, segundo considere oportuno. Nestes supostos de reservas de carácter temporal poderase esixir ao interesado que dispoña dunhas placas metálicas con apoios elásticos, ou sistema similar autorizado, que evite ruídos, debendo cubrir o tramo de beirarrúa afectado co fin de evitar danos nela. O estacionamento de vehículos sobre o vao ou reserva de espazo está totalmente prohibido. Non obstante, tolerarase o estacionamento de vehículos fronte os vaos ou espazos reservados cando o condutor permaneza no vehículo, co fin de desprazalo no momento en que se precise a utilización do vao ou espazo reservado.1.—Poderán solicitar e, no seu caso, ser titulares da licenza de vao ou paso de vehículos, os propietarios das fincas e quen ostente título suficiente de uso dos locais, establecementos ou instalacións aos que aquel dea acceso. Tamén poderán pedila os promotores de obras de construción ou rehabilitación dos citados inmobles.2.—No caso de reserva de espazo para estacionamento ou aparcamento teñen preferencia os donos ou titulares dun dereito de uso dos inmobles que teñan a súa fachada dando ao espazo da vía pública que é obxecto de solicitude. Para solicitar a correspondente licenza de vao ou reserva de espazo deberán cumprirse os seguintes requisitos: 1.—Establecementos comerciais ou industriais. a) Acreditar que se está en posesión da licenza de apertura ou, no seu defecto, de licenza de obras e/ou de actividade segundo os casos. b) Que a índole da actividade esixa necesariamente a entrada e saída de vehículos ou, no seu caso, a reserva de espazos para o seu estacionamento no espazo solicitado. c) Dispoñer, no seu caso, de espazo suficiente para a carga e descarga de mercadorías. d) Que os vehículos poidan entrar e saír marchando sempre de fronte. Nos casos de establecementos nos que o vehículo sexa o obxecto principal da actividade, os requisitos de concesión de licenza serán os esixidos aos garaxes.2.–Garaxes. a) Acreditar que se está en posesión de licenza de apertura ou, no seu defecto, de licenza de obras e/ou de actividade segundo os casos. b) Que o local, garaxe ou aparcamento, teña capacidade, no suposto de que sexan públicos, para máis de 10 prazas e nos garaxes privados para un mínimo de catro vehículos. c) Que os vehículos poidan entrar e saír marchando sempre de fronte.3.–Vivendas unifamiliares e locais con capacidade inferior a catro vehículos. Esixirase o cumprimento do disposto na letra c) do apartado anterior.4.—Excepcionalmente, o órgano competente para autorizar a licenza de paso poderá eximir do cumprimento do requisito establecido no punto d) do apartado 1, e punto c) dos apartados 2 e 3 deste artigo en supostos de edificios cunha estrutura que imposibilite a manobra de entrada e saída marchando de fronte. Para isto, o solicitante da licenza deberá, en primeiro termo, acreditar que a estrutura do inmoble imposibilita a execución da manobra aludida e, en segundo lugar, presentar informe emitido polos servizos técnicos municipais no que se manifeste que a seguridade do tráfico na vía pública non se ve afectada polo acceso e saída de vehículos.5.—Reserva de espazo para estacionamento do vehículo usado por persoas discapacitadas: A petición deberá concretarse ó solicitar a licenza municipal de reserva de espazo permanente e deberá situarse o máis preto posible do acceso ao domicilio do solicitante. Deberán cumprirse os seguintes requisitos: a) que a persoa con discapacidade dispoña de tarxeta de estacionamento. b) que estea inscrita no padrón municipal de habitantes. c) que a vivenda na que habite non dispoña de garaxe para vehículos con acceso que cumpra a normativa sobre accesibilidade e supresión de barreiras ou que, dispoñendo do garaxe, non poida concederse vao permanente de conformidade co establecido na presente ordenanza. O vehículo a estacionar poderá ser de titularidade da persoa discapacitada ou dunha persoa que teña ao discapacitado ao seu cargo, xustificando, neste último caso, a necesidade de saír frecuentemente con el para tratamentos, actividades, etc.1.—A persoa interesada en obter a licenza municipal deberá solicitala por medio de escrito xunto co que se achegará: a) Fotocopia da escritura de propiedade da finca ou local, ou título suficiente do seu uso (contrato de arrendamento, estatutos da comunidade de propietarios, escrituras de constitución da sociedade, etc.) b) Documento no que conste a referencia catastral do inmoble e, no seu defecto, plano de emprazamento do edificio ou finca a unha escala 1:1000 que será facilitado polos servizos técnicos municipais. c) Informe dos servizos técnicos municipais, no seu caso, de conformidade co establecido no art.6.4. d) Á solicitude de reserva de espazo para persoas discapacitadas deberá achegarse: e) Nos supostos de reservas de espazo de carácter temporal achegarase: f) En todos os casos, documento acreditativo de ter aboada a taxa vixente segundo a correspondente ordenanza fiscal, reguladora da taxa por entrada de vehículos a través das beirarrúas e as reservas de vía pública para aparcamento, carga e descarga de mercancías de calquera clase. g) En todos os casos, declaración de que o titular da solicitude está ao corrente do pago de taxas e impostos municipais, situación que, igualmente, se poderá comprobar de oficio.2.—Se a solicitude non reunira os requisitos esixidos, requerirase ao solicitante para que, no prazo de 10 días, subsane a falta ou achegue os documentos preceptivos.1.—Os servizos técnicos municipais informarán sobre a solicitude, se cumpre cos requisitos esixidos en cada caso pola licenza de vao ou a reserva de estacionamento, no seu caso, formulando proposta respecto da concesión da licenza; nesta proposta deberán facer constar a súa modalidade, vixencia e cantas condicións resulte necesario precisar.2.—A competencia para a resolución da solicitude correspóndelle ao alcalde ou concelleiro en quen delegue esta competencia; o seu outorgamento é discrecional.3.—A licenza entenderase outorgada en precario, sen prexuízo do dereito de propiedade e de terceiro, podendo ser deixada sen efecto, en calquera momento, se houbese causa motivada.1.—O Concello poderá denegar a licenza solicitada cando o seu otorgamento sexa contrario á normativa urbanística ou á de tráfico, circulación e seguridade vial ou cando comporte prexuízos para os intereses lexítimos dos usuarios da vía pública ou para o interese xeral.2.—Sen mingua do que dispón o apartado anterior, a reserva para o aparcamento de automóbiles na vía pública soamente se outorgará cando o interesado invoque un interese especial digno de protección.1.—O titular da licenza municipal ten dereito a usar a reserva para a finalidade solicitada podendo requirir os servizos das autoridades competentes segundo o Real decreto lexislativo 6/2015, do 30 de outubro, se no acceso ou reserva de espazo existe algún impedimento ou vehículo sempre que iso ocorra no horario autorizado.2.—O titular da licenza está obrigado a: As obras de execución do vao deberán realizarse de acordo coas condicións que se sinalen na licenza e en todo caso de conformidade co disposto na Lei 10/2014, do 3 de decembro, de accesibilidade e supresión de barreiras na Comunidade Autónoma de Galicia e concordantes do Decreto 35/2000 polo que se aproba o regulamento de desenvolvemento.1.—O outorgamento da licenza de vao esixirá a instalación, no exterior do inmoble, da seguinte sinalización, que deberá ser asumida polo titular da licenza: a) Vertical: Instalada na porta, fachada ou construción de que se trate, consistirá nun disco de prohibición axustado ao modelo oficial, que será facilitado polo concello logo do abono das taxas correspondentes. Neste sinal constará: b) Horizontal: O titular da licenza deberá pintar o bordo da beirarrúa en cor amarela e unha liña en zigzag na calzada cunha anchura máxima de: Poderán ser autorizadas lonxitudes de vaos distintas das sinaladas cando se trate de accesos a centros oficiais ou dependencias das administracións públicas ou de entidades, institucións ou centros sanitarios e asistenciais, se concorresen razóns de interese xeral ou público, logo da solicitude dos organismos citados. Non se permitirá, en ningún caso, colocar ramplas que ocupen a calzada. O titular da licenza deberá rebaixar o bordo da beirarrúa en toda a anchura do vao, ata quedar a cota 0,00/0,05 metros sobre a rasante da calzada. Para a execución destas obras, así como, no seu caso, para o rebaixe da beirarrúa e reforzo dela, deberá solicitar o correspondente permiso de obras, tendo en conta que se repoñerá o pavimento existente na beirarrúa (baldosa, formigón, etc.) de xeito que non exista discontinuidade no pavimento do resto da beirarrúa. O disco ou sinalización vertical non se lle entregará ao titular da licenza ata que non teña executada a sinalización horizontal, pintado, obras, etc., logo do informe favorable dos servizos técnicos municipais.2.—As reservas de espazo de carácter temporal suporán a colocación, por persoal dos servizos municipais, do correspondente sinal ou placa indicadora.3.—A reserva de espazo permanente para discapacitados a que se refire o artigo 3.2 a) da presente ordenanza levará consigo a seguinte sinalización: a) Horizontal: A reserva de aparcamento contará de forma xeral cunha anchura de 2,00 x 5,00 metros e deberá deixar un espazo libre lateral de 1,50 metros, polo que a dimensión total será de 3,50 x 5,00 metros para o aparcamento, cando sexa en batería, e de 2,20 x 5,00 metros cando sexa en liña. Se a praza se sitúa de xeito que sexa adxacente a un itinerario peonil, esta integrarase como parte do longo da praza. Para este efecto, os servizos municipais delimitarán por medio dunha liña perimetral de cor amarela a área de reserva asignada, pintando no centro da área o símbolo de discapacidade. b) Vertical: O sinal vertical de reserva de espazo colocarase cun poste na beirarrúa ou na fachada, fixando nela o símbolo de discapacitado, sendo obriga do usuario colocar unha placa auxiliar regulamentaria na que figurará a matrícula do seu vehículo.1.—A licenza enténdese concedida ata o 31 de decembro do ano en que se outorgue, e a súa vixencia prorrógase tacitamente por anos naturais coa inclusión do interesado no censo anual correspondente.2.—Non obstante, o concello poderá denegar expresamente a prórroga por razón de interese público. Neste caso deberalle notificar ao interesado o acordo de denegación da prórroga cun mes de antelación ao inicio do ano natural de que se trate.3.—Se a licenza de reserva ten a súa orixe na realización de obras nun inmoble privado, a vixencia temporal dela cinguirase ao período de duración das citadas obras.1.—O concello poderá suspender a vixencia da licenza por razóns de interese xeral derivadas de necesidades do tráfico ou da realización de obras ou servizos públicos.2.—A suspensión durará o tempo imprescindible para satisfacer os intereses xerais que a motivaron e non dará lugar a indemnización.1.—O concello poderá revogar a licenza municipal nos seguintes casos: a) Cando o vao ou a reserva sexa utilizada para unha finalidade diferente da que motivou o seu outorgamento. b) Cando a persoa interesada non aboase a taxa anual correspondente. c) Cando a licenza careza da sinalización adecuada. d) Cando se incumpran as obrigas impostas ao titular da licenza, horarios, obras a executar, etc. e) Cando o beneficiario incumprise o deber de conservación e uso do espazo reservado e a súa sinalización tanto horizontal como vertical. f) Por causas sobrevidas, debidamente motivadas, relativas ao tráfico ou circunstancias da vía pública. g) Por cesamento de uso ou da actividade da empresa ou ter desaparecido calquera das causas ou circunstancias que deron lugar ao seu outorgamento.2.—O acordo de revogación require que se lle dea audiencia previa á persoa interesada por un prazo de dez días para que poida alegar o que xulgue oportuno na defensa dos seus intereses.1.—Darán lugar á caducidade da licenza o cambio do seu titular e o da actividade para a que foi concedida esta. Nestes supostos, o solicitante da nova licenza poderá subrogarse nos dereitos do titular anterior, debendo adecuar, se fora necesario, o vao ao modelo vixente.2.—Así mesmo, o vencemento da licenza producirase por expiración, no seu caso, do período de tempo para o que fora outorgada. Nos supostos de renuncia, caducidade ou revogación da licenza, o interesado deberá retirar a sinalización, tanto horizontal como vertical, con entrega do disco ao concello, e levar a cabo a supresión, á súa costa, do vao, coa restitución da beirarrúa e o bordo ao seu estado anterior. En caso de desobediencia, a administración municipal executará subsidiariamente á súa costa, nos termos previstos no artigo 98 da Lei 39/2015, do 1 de outubro, do procedemento administrativo común das administracións públicas. Os labores de inspección relativos ao cumprimento desta ordenanza serán desempeñados polos servizos técnicos municipais e, de ser o caso, pola Policía Local e/ou Forzas e Corpos de Seguridade do Estado no ámbito das súas competencias, que deberán informar ao alcalde ou órgano en que este delegue das infraccións que se observen. Así mesmo, o órgano competente poderá acordar a retirada do vehículo infractor e o seu depósito en instalacións habilitadas, ben por medios propios ben a través de convenios asinados con outras administracións públicas ou con entidades privadas. Constitúen infraccións administrativas as accións ou omisións que comporten un incumprimento das obrigas, prohibicións ou requisitos establecidos nesta ordenanza. Son responsables das infraccións administrativas as persoas físicas que as cometan como autores ou coautores. Constitúe infracción da presente ordenanza toda vulneración das obrigas e prescricións contidas nela e, en particular, das relativas ao correcto uso da licenza e a conservación do vao e a súa sinalización. Sen prexuízo das infraccións que poidan estar contempladas na lexislación correspondente en materia urbanística ou de tráfico e seguridade vial, considéranse as seguintes: 1.—Infraccións leves. Constitúen infraccións leves: a) A entrada ou saída de vehículos a través da beirarrúa sen contar coa licenza correspondente. b) O transcurso do prazo de tres meses dende que se efectúe o requirimento para que se elimine o vao sen que o titular da licenza efectuase as obras necesarias para a reposición da beirarrúa e o bordo ao seu estado anterior. c) Calquera outra acción ou omisión que infrinxa as disposicións contidas nesta ordenanza e non estea tipificada como grave ou moi grave.2.—Infraccións graves. Constitúen infraccións graves: a) A sinalización dunha licenza de vao sen ter obtido a correspondente autorización. b) A colocación de sinais distintos aos autorizados polo concello. c) A realización de ramplas non autorizadas. d) O pintado do bordo ou da rúa sen autorización municipal. e) O transcurso do prazo de seis meses dende que se efectúe o requirimento para que se elimine o vao sen que o titular da licenza efectuase as obras necesarias para a reposición da beirarrúa e o bordo ao seu estado anterior. f) A retirada ou deterioramento dos sinais, así como non reparar os desperfectos ocasionados nas beirarrúas con motivo do uso especial que comporta a entrada e saída de vehículos, tras ser requirido para iso nos prazos establecidos.3.—Infraccións moi graves. Constitúen infraccións moi graves: a) A construción de vaos sen ter obtido a correspondente autorización municipal. b) A colocación dunha placa de licenza nun lugar diferente para o que foi concedida. Tal e como recolle o artigo 91.2 do Real Decreto 1.428/2003, do 21 de novembro, polo que se aproba o Regulamento xeral de circulación, “Considéranse paradas oi estacionamentos en lugares perigosos ou que obstaculizan gravemente a circulación os que constitúan un risco ou obstáculo á circulación nos seguintes supostos: (.) c) Cando se obstaculice a utilización normal do paso de saída ou acceso a un inmoble de persoas ou animais, ou de vehículos nun vao sinalizado correctamente. As infraccións a que se refire o artigo anterior poderán dar lugar á imposición das seguintes sancións: a) En caso das infraccións leves: multa de 30 a 90 euros. b) En caso das infraccións graves: multa de 91 a 300 euros. c) En caso das infraccións moi graves: multa de 301 a 600 euros. Para a determinación da contía da sancións teranse en conta as seguites circunstancias: a) A existencia de intencionalidade ou reiteración. b) A natureza dos prexuízos causados. c) A reincidencia, derivada da comisión no prazo dun ano de máis dunha infracción da mesma natureza. A competencia para a iniciación e resolución dos expedientes sancionadores correspóndelle á Alcaldía, agás que a delegue noutro órgano. O procedemento sancionador rexerase polo establecido na Lei 39/2015, do 1 de outubro, do procedemento administrativo común das administracións públicas e no Real decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora. A imposición de sancións non eximirá ao infractor da obriga de repoñer os bens afectados ao seu estado orixinario, así como da eventual indemnización polos danos causados. As licenzas de vao autorizadas con anterioridade á entrada en vigor desta ordenanza rexeranse de acordo coas condicións con que foron outorgadas, debendo no prazo máximo de seis meses atender ao cumprimento do disposto nela respecto das obras a realizar para cumprir co establecido no artigo 12. Así mesmo, no prazo máximo de doce meses dende a entrada en vigor desta ordenanza esixirase aos titulares das licenzas autorizadas con anterioridade á súa entrada en vigor o cumprimento da totalidade do seu articulado. Non obstante o sinalado no parágrafo anterior, cando, atendidas as circunstancias concorrentes, non sexa posible a adaptación total ás determinacións da ordenanza poderá autorizarse a prórroga da licenza de vao condicionada ao cumprimento das medidas correctoras que se estimen necesarias. Non será de aplicación o disposto nesta disposición, respecto dos prazos habilitados nos parágrafos anteriores, no suposto de que este concello execute obras de renovación integral ou parcial do pavimento dunha rúa de xeito que, cando concorra esta circunstancia, os titulares de licenzas de vaos sitos nesa rúa quedan obrigados ao cumprimento do articulado da ordenanza no momento en que se leve a cabo a execución da citada obra. A presente ordenanza entrará en vigor ó día seguinte da súa publicación íntegra no boletín oficial da provincia. Ribadumia, 10 de xaneiro de 2019. O alcalde, David J. Castro Mougán.